Пакрысе высветлілі, што адзін з асноўных кірункаў дзейнасці СДК — фальклорны. Літаральна ўчора Людміла Навіцкая была на раённым семінары па арганізацыі абрадавых дзей. У свой час павышала кваліфікацыю ў Магілёве. Пазабюджэтны план выконвае за кошт памянёных агеньчыкаў, канцэртаў, тэатральных пастановак (ёсць адпаведны гурток) і святочных віншаванняў. З апошняй платнай паслугай клубнікі аб’ездзілі сваіх землякоў ці не па ўсёй вобласці. З такой актыўнасцю сутыкаемся не кожны дзень. Здзівіла нас да краю і яшчэ адна акалічнасць.